ഗെയിമില് കുട്ടി ആയുധം വാങ്ങിയതിന് പിന്നാലെ കൊലവിളിയും ഭീഷണിയും കുട്ടികള് ഓണ്ലൈന് ഗെയിമുകള്ക്ക് അടിമകള് ഭക്ഷണം കഴിക്കുകയോ ദിനചര്യകള് പോലും നടത്താതെയും തന്റെ കുട്ടി സദാസമയം ഓണ്ലൈന് ഗെയിം കളിക്കുന്നതായും ഒരു രക്ഷിതാവ് പരാതി പറഞ്ഞു. നേരം വെളുക്കുംവരെ കളിയില് മുഴുകിയിരുന്ന ദിവസങ്ങളുണ്ടായിട്ടുണ്ട്. ഫോണ് തിരിച്ചുവാങ്ങിയാല് കുട്ടി എന്തെങ്കിലും അവിവേകം കാണിക്കുമെന്ന് കരുതി മനസ്സുരുകി കഴിയുകയാണ്. പടിഞ്ഞാറത്തറ: ഓണ്ലൈന് ക്ലാസിന്റെ കാലത്തിനൊപ്പം വിദ്യാര്ഥികള് വ്യാപകമായി വിവിധ ഗെയിമുകള്ക്ക് അടിമപ്പെടുന്നതായി പരാതി. ഇത്തരം ഓണ്ലൈന് ഗെയിമുകള്ക്കെതിരെ നിയമ നടപടിയെടുക്കാന് അധികൃതര്ക്ക് കഴിയാതെ കൈമലര്ത്തുന്നത് രക്ഷിതാക്കളുടെ ആശങ്ക വര്ധിപ്പിക്കുന്നു. ക്ലാസില് പങ്കെടുക്കുകായാണെന്ന് തെറ്റിദ്ധരിപ്പിച്ചാണ് വിദ്യാര്ഥികള് ഇത്തരം ഗെയിമില് സജീവമാകുന്നത്. ലോക്ക്ഡൗണ് ആയതുകൊണ്ട് മറ്റ് ജോലികള് ഇല്ലാത്തതിനാല് കുട്ടികള് മൊബൈല് ഫോണിലേക്ക് കൂടുതല് ആകര്ഷിക്കപ്പെടുകയാണ്. ഭക്ഷണം കഴിക്കുകയോ ദിനചര്യകള് പോലും നടത്താതെയും തന്റെ കുട്ടി സദാസമയം ഓണ്ലൈന് ഗെയിം കളിക്കുന്നതായും ഒരു രക്ഷിതാവ് പരാതി പറഞ്ഞു. നേരം വെളുക്കുംവരെ കളിയില് മുഴുകിയിരുന്ന ദിവസങ്ങളുണ്ടായിട്ടുണ്ട്. ഫോണ് തിരിച്ചുവാങ്ങിയാല് കുട്ടി എന്തെങ്കിലും അവിവേകം കാണിക്കുമെന്ന് കരുതി മനസ്സുരുകി കഴിയുകയാണ്. പഠനത്തില് കുട്ടി ഏറെ പിന്നോക്കമായി. കുറച്ച് ദിവസങ്ങള്ക്ക് മുന്പ് തന്റെ മകന്റെ ഫോണില് വന്ന ഭീഷണി വിളിയാണ് വേറെയൊരു രക്ഷിതാവിന് പറയാനുള്ളത്. പണം നല്കി കളിക്കുന്ന ഗെയിമിന്റെ ഭാഗമായാണ് മകനെതിരെ ഭീഷണി വന്നത്. നിന്റെ വീട് അറിയാമെന്നും തല വെട്ടുമെന്നുമുള്ള മുന്നറിയിപ്പുകളും അന്ന് ഉണ്ടായി. ചില പ്രത്യേക തരത്തിലുള്ള ഗെയിമുകള് പണം നല്കിയാണ് കളിക്കുന്നത്. ഇതിന് ഓണ്ലൈന് അക്കൗണ്ട് നിര്മിച്ചാണ് പങ്കെടുക്കുന്നത്. ഇത്തരം യുദ്ധ ഗെയിമുകളില് കളിക്കുമ്ബോള് വിവിധ ആയുധങ്ങള് വാങ്ങുന്നതിന് പണം നല്കേണ്ടിവരും. ഇതിനുവേണ്ടി പതിനായിരക്കണക്കിന് രൂപ ചെലവഴിക്കുകയും അതുമായി ബന്ധപ്പെട്ട തര്ക്കമാണ് ഭീഷണി വരെ എത്തിയത്. ഇത്തരം ഗെയിം കുട്ടികളില് അക്രമ വാസന വര്ധിപ്പിക്കുന്നതായാണ് അനുഭവമെന്നും ഈ രക്ഷിതാവ് പറയുന്നു. ഒടുവില് പോലീസ് ഇടപ്പെട്ടാണ് പ്രശ്നം പരിഹരിച്ചത്.ഇത്തരം സംഭവങ്ങള് വര്ധിക്കുന്നതോടെ രക്ഷിതാക്കളില് ആശങ്കയും കൂടുകയാണ്. കുട്ടികളെ ഇതില്നിന്ന് പിന്തിരിപ്പിക്കാന് കൗണ്സലിങ് മാത്രമാണ് പോംവഴി എന്നാണ് ചൈല്ഡ് ലൈന് പ്രവര്ത്തകരും പോലീസും പറയുന്നത്. എന്നാല് കുട്ടികളെ സൈക്കോളജിസ്റ്റിനെ കാണിക്കാന് മിക്ക മാതാപിതാക്കളും മടിക്കുന്നത് പ്രശ്നം കൂടുതല് വഷളാകാന് സാധ്യതയുണ്ടെന്ന് പൊതു രംഗത്ത് പ്രവര്ത്തിക്കുന്നവര് പറയുന്നു.